**Am să-ți fiu pavăză peste furtuni**

*Gabriel Stănciulescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am să-ți fiu pavăză peste furtuni

Prin nori ploioși pășim acum,

Ne ceartă viața crunt și doare,

Dar mână în mână, pe un drum

Vom fi iubirii alinare.

Îți voi fi mereu și prieten bun,

Am strâns doruri neîmplinite,

Pe anii urâți nu mă răzbun

Și nici pe dramele ursite.

Doar să visăm la fericire,

La ziua noastră cu împliniri,

Să evadăm din amăgire...

Să ne adunăm din rătăciri.

Azi poate va lipsi curajul,

Ne este frică de iubire,

Dar ne avem pe noi și crezul

Că nu e loc de șovăire.

Mi-e dor și am poftă de-un sărut,

Îmi e gândul plin de pasiuni,

Te rog să voiești, ce eu am vrut,

Să-ți fiu pavăză peste furtuni.

Autor: Gabriel Stănciulescu